Για την καταβολή της επιχορήγησης απαιτούνται:

1. Κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (πρόσφατη εκτύπωση)
2. Τροποποιήσεις του καταστατικού σύστασης της εταιρίας, εφόσον έχουν υπάρξει
3. Βεβαίωση περί μη περαιτέρω τροποποίησης του καταστατικού
4. Αποδεικτικό φορολογικής ενημερότητας και Αποδεικτικό ασφαλιστικής ενημερότητας **ή** Βεβαίωση παρακράτησης (απόδοσης) φόρων και ασφαλιστικών εισφορών
5. Τα ακόλουθα Πιστοποιητικά αρμόδιας διοικητικής ή δικαστικής αρχής έκδοσης του τελευταίου εξαμήνου :

* Πιστοποιητικό περί μη Κατάθεσης Αίτησης Πτώχευσης.
* Πιστοποιητικό περί μη Κατάθεσης Αίτησης για Πτωχευτικό Συμβιβασμό
* Πιστοποιητικό περί  μη Κατάθεσης Αίτησης για Παύση Πληρωμών
* Πιστοποιητικό περί μη Κατάθεσης Αίτησης για Συνδιαλλαγή – Εξυγίανση κατ’ άρθρο 99 Ν. 3588/07 (αφορά και έκδοση απόφασης).
* Πιστοποιητικό περί μη Κατάθεσης Αίτησης για Διορισμό ή Αντικατάσταση Εκκαθαριστή ή Συνεκκαθαριστή.
* Πιστοποιητικό περί μη Κατάθεσης Αίτησης για Θέση σε Ειδική Εκκαθάριση( αφορά και έκδοση απόφασης).
* Πιστοποιητικό περί μη Κατάθεσης Σχεδίου Αναδιοργάνωσης( αφορά και έκδοση απόφασης).
* Πιστοποιητικό περί μη Θέσης σε Αναγκαστική Διαχείριση.
* Πιστοποιητικό περί μη Κατάθεσης Αίτησης σε Αναγκαστική Διαχείριση.
* Πιστοποιητικό περί μη Πτώχευσης

1. Σύμβαση εκχώρησης επιχορήγησης έναντι δανείου και βεβαίωση εκταμίευσης αυτού, εφόσον έχει γίνει εκχώρηση
2. Υπεύθυνη Δήλωση νομίμου εκπροσώπου με γνήσιο υπογραφής όπου δηλώνεται ότι δεν έχει εκχωρηθεί η επιχορήγηση, εφόσον δεν έχει γίνει εκχώρηση. Σε περιπτώσεις ΑΕ απαιτείται πρακτικό Διοικητικού Συμβουλίου, σε ΕΠΕ και ΙΚΕ πρακτικό Γενικής Συνέλευσης.
3. Υπεύθυνη Δήλωση νόμιμου εκπροσώπου θεωρημένη με το γνήσιο της υπογραφής, όπου δηλώνεται ότι δεν εκκρεμεί σε βάρος της επιχείρησης διαδικασία εκτέλεσης προηγούμενης απόφασης ανάκτησης.
4. Υπεύθυνη Δήλωση νομίμου εκπροσώπου με γνήσιο υπογραφής όπου δηλώνεται ότι δεν έχουν υποβληθεί σε βάρος της επιχείρησης οι κυρώσεις της παραγράφου 1 του άρθρου 40 του Ν. 4488/2017 (Α137/13.09.2017).

Στην περίπτωση καταβολής **προκαταβολής**, πέραν των ανωτέρω απαιτείται η υποβολή **ισόποσης Εγγυητικής Επιστολής** σύμφωνα με το σημείο **10.3** του Οδηγού.